म्याक्सिम गोर्कि अनुसार ‘संस्कृति मानव बिवेक र श्रमद्वारा निर्मित द्वितीय प्रकृति हो, जसले एउटा प्राणीलाई जनावरभन्दा फरक तुल्यायो, मानव बनायो ।’ किरातीलगायत नेपालका आदिवासीहरु तथा मुस्लिमहरु परम्परागत रुपमै गाई–गोरुको मासु भोजन गर्दछन् । तर, असली हिन्दुस्तान बनाउने पृथ्वीनारायण शाह र मूलुकी ऐन जारी गर्ने जंगबहादुरका मानसपुत्रहरु गोबधलाई कथित गैरकानुनी बताउँछन् । नेपाली सेना र सशस्त्र प्रहरी बलको एकाइलाई हिन्दु देवताको नामाकरण गर्छन् । त्यसैले सेना र सशस्त्र प्रहरीमा मुस्लिमहरु प्रवेश गर्दैनन् । आदिवासी जनजातिका चाँहि कतिपय रोजगारी र स्वार्थका कारण त्यहाँ जागिर खाने गरेका छन् ।
